stanford-oval/wikipedia huggingface dataset:
התקן תוך-רחמי
למי ההתקן אינו מתאים

התקנים תוך-רחמיים אינם מומלצים לנשים המצויות בקבוצת סיכון ללקות במחלות המועברות במגע מיני, לנשים שמערכת החיסון שלהן ירודה או למי שבדיקת משטח הפָּאפ שביצעה לאחרונה, הוגדרה חריגה. לנשים הסובלות מליקויים בשסתום הלבבי או כאלה שנתקלו בבעיות במהלך שימוש קודם בהתקנים תוך-רחמיים, מומלץ לפנות לייעוץ רפואי קודם שתשקולנה את השימוש באמצעי מניעה זה. אם חלית בעבר בסרטן השד, אינך יכולה להשתמש בהתקן מסוג מירנה.
עקב הסיכון לסיבוכים בריאותיים קשים, אין להשתמש בהתקן במקרים הבאים:
זיהומי אגן פתאומיים במהלך שלושת החודשים האחרונים או זיהומי אגן חוזרים ונשנים.
נשים בהריון.
דלקת קשה של צוואר הרחם.
פצע/ שינוי ממאיר באברי המין.
דימום נרתיקי בלתי מאובחן.
שיתוק.
זיהום כלל גופי לאחר לידה.
סרטן רירית או צוואר הרחם.
אנומליה רחמית ידועה.
שרירן (מיומה) שמעוותת את חלל הרחם.
לגבי התקן נחושת: מחלת וילסון או אלרגיה לנחושת.
התקנה ואחרי התקנה

ההתקנה נעשית על ידי גינקולוג, בדרך כלל לאחר תקופה של פעילות מינית. הזמן הטוב ביותר להתקנה הוא היום החמישי של הווסת כשצוואר הרחם מורחב. עם זאת ניתן להחדיר את ההתקן בכל עת, כל עוד ברור לחלוטין שהאישה אינה הרה. ההתקן מוחדר דרך צוואר הרחם אל חלל הרחם, בפעולה שאורכת מספר דקות בלבד. להתקן יש חוט המושאר בנרתיק כדי שאפשר יהיה לשלוף אותו במידת הצורך. במקרה הצורך, בשל חשש מכאבים ניתן לקבל מראש מהרופאה מרשם לכדור להרחבת צוואר הרחם, אותו לוקחים שלוש שעות לפני ההתקנה (עם אוכל). כמו כן, ניתן לקחת כדור משכך כאבים כשעה לפני. בשבוע שאחרי ההתקנה מומלץ לא לקיים יחסי מין ולא לאונן, ולהימנע מכניסה לבריכה או לג'קוזי. צפוי כאב הדומה לכאבי וסת במשך כמה ימים לאחר ההתקנה וכן צפוי הכתמה קלה במשך מספר שבועות. הווסת יכולה להגיע בתאריך שונה מזה מהרגיל, והדימום הווסתי יכול להיות שונה מהרגיל. כעבור שישה שבועות מההתקנה יש להגיע לביקורת כדי לבדוק את מיקום החוט וכדי לוודא שלא נגרמה דלקת. במהלך תקופה זו אם יש דימום מאסיבי (לא רק הכתמה), כאבים עזים בבטן התחתונה, עוויתות או חום פתאומי, יש לפנות לרופא בהקדם האפשרי.
בהלכה

ישנה מחלוקת הלכתית האם דימומים נרתיקיים שנובעים מחמת הימצאותו של ההתקן ברחם, נחשבים לדם נידה המחיל על האישה דין נידה, או שנחשבים לדם פצע, שאינו מחיל עליה דין זה.
ראו גם

אמצעי מניעה הורמונלים
האנציקלופדיה לפילוסופיה מערבית

| --- | --- |

הכרך הראשון של המהדורה העברית
 מידע כללי
 שפת המקור:  אנגלית 
 סוגה:  אנציקלופדיה 
 הוצאה
 הוצאה:  ראוטלג' 
 תאריך הוצאה:  1960 
 עורך:  ג'יי. או ארמסן 
 קישורים חיצוניים
 מסת"ב:  978-0-415-32924-8
 
האנציקלופדיה לפילוסופיה מערבית (באנגלית: The Concise Encyclopedia of Western Philosophy and Philosophers) היא אנציקלופדיה מקפת להיסטוריה של הפילוסופיה, זרמים והוגים. ערכיה נכתבו על ידי פילוסופים ועורכה הראשון הוא ג'יימס אורמסון.
אנציקלופדיות לפילוסופיה

למרות קיומם של ספרי מבוא רבים לפילוסופיה, אנציקלופדיות מקיפות - הסוקרות את תולדות הפילוסופיה, אסכולות והוגים - הן מועטות יחסית. האנציקלופדיה לפילוסופיה מערבית היא אחת האחרונות אשר יצאו לאור בדפוס; כותביה הם פילוסופים והיא מתיימרת להקיף את ההגות הפילוסופית המערבית. האנציקלופדיה הפילוסופית המובילה כיום היא אנציקלופדיית סטנפורד לפילוסופיה; היא מקוונת ומעודכנת תדיר על ידי פילוסופים אקדמיים.
בעברית הוצאו לאור, במחצית הראשונה של המאה העשרים, מספר אנציקלופדיות, חלקן מתורגם וחלקן מקורי. החל משעת תרגום הספר לעברית, לא פורסמו בעברית אנציקלופדיות מקפות לפילוסופיה.
כתיבת האנציקלופדיה

האנציקלופדיה הופיעה לראשונה בשנת 1960 בעריכת ג'יימס א' אורמסון. האנציקלופדיה הציגה ערכים החל מפילוסופיה קדם-סוקרטית ועד המחצית הראשונה של המאה ה-20, הוגים, מושגי מפתח, זרמים ואסכולות.
בכתיבת הערכים השתתפו פילוסופים מובילים. בין הערכים הראויים לציון: א. ג. אייר על ברטרנד ראסל; מייקל דאמט על גוטלוב פרגה, ר. מ. הייר (R. M. Hare) על אתיקה; גילברט רייל על קטגוריות; פיטר סטרוסון על מטאפיזיקה וברנרד ויליאמס על רנה דקרט.
בשנת 2004 יצאה המהדורה השלישית בעריכת ג'ונתן ריי. במהדורה זו נוספו מספר ערכים ועודכנו אחרים בדגש על פילוסופים וזרמים פילוסופיים מהמחצית השנייה של המאה ה-20 כגון פילוסופיה אפריקאית, מגדר ותרגום. האנציקלופדיה ניתנת כיום להורדה חופשית באינטרנט.
עורכים

ג'יימס א' אורמסון (Urmson; נולד ב-1915 ונפטר ב-2008), עורך המהדורה הראשונה, היה פרופסור לפילוסופיה באוניברסיטת אוקספורד ובאוניברסיטת סטנפורד. אורמסון ערך את ספריו של פיטר סטרוסון, "איך לעשות דברים עם מילים" ו"חיבורים פילוסופים". פרסם מספר ספרים ביניהם "אנליזה פילוסופית", "התאוריה האמוטיבית באתיקה" ו"אוצר המילים הפילוסופי היווני".
ג'ונתן ריי (Rée; נולד ב-1948), עורך המהדורה השנייה, הוא היסטוריון, עיתונאי ופילוסוף. בין ספריו, "דקארט", "הפילוסופיה ועברה", "סיפורים פילוסופיים" ו"היידגר".
מהדורות עבריות

בשנת 1967 יצא לאור תרגום של המהדורה הראשונה בהוצאת ש. פרידמן בעריכת הפילוסוף הישראלי בן עמי שרפשטיין תחת השם "פילוסופיה". האנציקלופדיה נכללה ככרך יחיד בסדרת אנציקלופדית אופקים חדשים. במסגרת העריכה העברית נכללו ערכים מההגות היהודית והישראלית. בכתיבת הערכים השתתפו פילוסופים ישראלים כגון שמואל הוגו ברגמן. כיום, ניתן למצוא רבים מערכי האנציקלופדיה באתר מט"ח.
בשנת 2007 יצא לאור תרגום של המהדורה השנייה בהוצאת רסלינג. גם בעריכתה בעברית השתתפו פילוסופים ישראליים, דרור לוי ויצחק נבו. הספר הופיע בשני כרכים.
ראו גם

האנציקלופדיה לפילוסופיה של ראוטלדג'
אנציקלופדיית סטנפורד לפילוסופיה
אנציקלופדיית האינטרנט לפילוסופיה
היסטוריה של הפילוסופיה המערבית מאת ברטרנד ראסל.
לקריאה נוספת

אנציקלופדיית אופקים חדשים: פילוסופיה, עורך: בן עמי שרפשטיין, הוצאת ש. פרידמן, 1967.
האנציקלופדיה לפילוסופיה מערבית: הוגים ומושגים, עורכים: ג'יימס אורמסון וג'ונתן ריי, כרכים 2-1, הוצאת רסלינג, 2007.
יוחנן גלוקר, "אזהרות ראשית: על האנציקלופדיה לספרות מערבית", קתרסיס 13, אביב תש"ע 2010, עמ' 161-107.
דייוויד בראון

| --- | --- |

דייוויד בראון, ספטמבר 2001
 לידה:  16 באפריל 1956 מחוז ארלינגטון, ארצות הברית
 נהרג:  1 בפברואר 2003 (בגיל 46) שמי טקסס, ארצות הברית
 מידע כללי
 בשירות:  אסטרונאוט בשירות נאס"א
 לאום:  אמריקאי ארצות הברית
 השכלה:  קולג' ויליאם ומרי  בית הספר לטייסי ניסוי של הצי האמריקאי  תיכון יורקטאון 
 עיסוק בעבר:  טייס ניסוי
 תקופת השירות:  1996 – 1 בפברואר 2003 (כ־7 שנים)
 דרגה:  קפטן בצי ארצות הברית
 זמן שהייה בחלל:  15 ימים, 22 שעות ו-20 דקות
 משימות
 STS-107
 
 עיטורים
  
 
דייוויד מקדוול בראון (באנגלית: David McDowell Brown; ‏16 באפריל 1956 – 1 בפברואר 2003) היה קפטן בצי האמריקני ואסטרונאוט של נאס"א. נספה עם כל שאר חברי הצוות באסון מעבורת החלל קולומביה, STS-107.
חייו

בראון סיים את לימודי בבית הספר התיכון יורקטון בווירג'יניה בשנת 1974. ב-1978 סיים את לימודי התואר הראשון שלו בביולוגיה בקולג' ויליאם ומרי. ב-1982 קיבל תואר דוקטורט ברפואה.
בראון נבחר כמועמד לטייס חלל בדצמבר 1996. הוא התאמן במשך שנתיים והיה מוסמך למשימות של טיסות, אם כי STS-107 הייתה טיסתו הראשונה בחלל. בראון שהה בחלל במשך 15 ימים 22 שעות ו-20 דקות. נקבר בבית הקברות הלאומי ארלינגטון ליד וושינגטון הבירה יחד עם חלל המעבורת קולומביה מייקל אנדרסון.
הנצחתו

על שמו של בראון נקרא אסטרואיד 51825 דייווידבראון.
פסגה בגבעות קולומביה שבמאדים נקראה על שמו.
משרד הבריאות, העבודה והרווחה (יפן)

| --- | --- |
סמליל המשרד

בניין המשרד בטוקיו
 מידע כללי
 מדינה:  יפן יפן
 תחום שיפוט:  יפן 
 סוכנות אם:  ממשלת יפן 
 סוכנות בת:  National Institute of Infectious Diseases 
 תאריך הקמה:  6 בינואר 2001 
 חוק:  Act for Establishment of the Ministry of Health, Labour and Welfare 
 ממשלה:  ממשלת יפן
 שר:  טקאמרו פוקואוקה
 מטה מרכזי:  צ'יודה, טוקיו, יפן
 www.mhlw.go.jp
 
משרד הבריאות, העבודה והרווחה (ביפנית: 厚生労働省, תעתיק: קוֹסֶיי-רוֹדוֹ-שוֹ) הוא אחד ממשרדי ממשלת יפן. 
המשרד נוצר כתוצאה ממיזוג בין משרד הבריאות והרווחה לבין משרד העבודה ב-6 בינואר 2001, במסגרת הרפורמות ליעול מוסדות הממשלה.
תפקידו של המשרד הוא לתכנן וליישם מערכות ומבנים חברתיים שיסייעו לאזרחים לאורך כל ימי חייהם, והוא אחראי על תחומים רבים החל מביטוח בריאות, דרך תעסוקה וכלה בסיוע בטיפול בילדים. המשרד אף אמון על פיקוח פיזור הרעלים של התעשייה ושל החקלאות, פיקוח על מוצרי מזון ותרופות, קביעת תקנים רפואיים בתחום המזון והתרופות ועוד.
העומד בראש המשרד הוא שר הבריאות, העבודה והרווחה, חבר בדיאט של יפן. החל מ-1 באוקטובר 2024 ממלא טקאמרו פוקואוקה תפקיד זה.
אלי ברדה

אליהו (אלי) ברדה (נולד ב-כ"ז בשבט ה'תשי"ז 29 בינואר 1957) הוא פוליטיקאי ישראלי שכיהן כראש עיריית מגדל העמק משנת 1998 עד לשנת 2024.
ביוגרפיה

ברדה נולד בטבריה. בנערותו עברה משפחתו להתגורר במגדל העמק. ברדה בעל תואר ראשון בהיסטוריה של המזרח התיכון מאוניברסיטת חיפה ותואר שני ביחסים בינלאומיים מאוניברסיטת חיפה.
קריירה צבאית

ברדה שירת בצה"ל במשך 22 שנים כקצין ההדרכה של חטיבת גולני וקצין הדרכה בפיקוד הצפון. ב-1998 השתחרר משירות הקבע בדרגת סגן-אלוף.
ראש העיר מגדל העמק

בנובמבר 1998 התמודד בבחירות המקומיות בראשות רשימת מפלגת גשר וכמועמדה לראשות העיר מגדל העמק. הוא ניצח בסיבוב השני את סוזן עמור, רעייתו של ראש העיר היוצא שאול עמור. ב-2002 עבר למפלגת הליכוד, יחד עם ראש המפלגה דוד לוי. הוא נבחר לראשות העיר גם בבחירות 2003, 2008 (ברוב של 64%) ב-2013 (ברוב של 70%) לאחר שניצח את עמוס גלם וב-2018 (ברוב של 56.97%) לאחר שניצח את יקי בן חיים.
ברדה דגל בפרויקטים של התנדבויות, עליהם קבלה העיר פרסים והוקרה לאורך השנים. בשנת 2009 הוקמה היחידה להתנדבות עירונית בהובלת אילנה פרץ עייש. היחידה הפכה מודל למערך המתנדבים לשעת חירום שאומץ ברמה הארצית, ייצוג משרד הרווחה בגרמניה ופולין בנושא הפעלת מתנדבים ועוד.
בפעם העשירית יזם בשנת 2022 במגדל העמק את הבאת האנימציה והקומיקס לגליל באירוע של פסטיבל האנימיקס.
לקראת הבחירות המקומיות בשנת 2024 הודיע על פרישתו מהחיים הפוליטיים, בבחירות נבחר יקי בן חיים לראשות העיר.
ראש העיר מגדל העמק > פרסים לעיריית מגדל העמק

בשנות כהונתו זכתה עיריית מגדל העמק בפרסים מהם:
מגן שר הרווחה
2017 אות קהילה מתנדבת
מאי 2022 אות 'עשות משפט ואהבת חסד'
תפקידים ציבוריים נוספים

מ-2014 הוא כיהן בנוסף גם כיו"ר האספה הכללית של מרכז השלטון המקומי וכחבר בחבר הנאמנים של הסוכנות היהודית.
פלילים

בשנת 2005 נחשד בהטרדה מינית כלפי אישה כבת 30, שעבדה עם ברדה בתקופת מערכת הבחירות לראשות העיר בנובמבר 2003.
בשנת 2016 נחקר שפרסם אודות חוב של עמוס גלם בעת שהתמודד מולו בבחירות לרשויות המקומיות ב-2013.
חיים אישיים

ברדה נשוי לרותי, ואב לארבעה. בנו איתי ברדה, הוא מנכ"ל חברת הגמל והפנסיה של בית ההשקעות הלמן-אלדובי (מונה לתפקיד בינואר 2015).
הערות שוליים

↑  כתב מקומונט, פרס 'אות קהילה מתנדבת' לשנת 2017 הוענק למגדל העמק, באתר מקומונט קריות: חדשות מקומיות של הצפון, חיפה, קרית ביאליק, קרית אתא, קרית מוצקין וקרית חיים, ‏2018-01-18
↑  ישראל מושקוביץ, מחפשים את ג'קי - חוגגים 60 שנה למדור "הציור השבועי לילד", באתר ynet, 1 ביוני 2022
↑  עיריית מגדל העמק, מגדל העמק זכתה באות "עשות משפט ואהבת חסד", באתר עיריית מגדל העמק, ‏15/05/2022
↑  ירון דרוקמן, ראש עיריית מגדל העמק חשוד בהטרדה מינית, באתר ynet, 21 בספטמבר 2005
↑  מסתמן: תיק החקירה נגד ראש העיר מגדל העמק ייסגר, באתר חדשות 0404‏, 17 בינואר 2016
הארמייה התשיעית (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  15 במאי 1940 – 1 במאי 1945 (5 שנים)
 מקים היחידה:  יוהנס בלסקוביץ
 מלחמות:  מלחמת העולם השנייה הפלישה לצרפת החזית המזרחית הקרב על מוסקבה מבצע בגרטיון הקרב על ברלין
 פיקוד
 מפקדים
 
הארמייה התשיעית הייתה ארמייה גרמנית שפעלה במלחמת העולם השנייה.
היסטוריה > המערכה על צרפת

הארמייה הוקמה ב-15 במאי 1940 על בסיס ה-OB Ost, ולמפקדה מונה גנרל יוהנס בלסקוביץ. הארמייה השתתפה במערכה על צרפת ועל ארצות השפלה בתחילה כעתודת קבוצת ארמיות A, ובשלב השני לחמה בפיקוד אדולף שטראוס כחלק מקבוצת ארמיות B. לאחר מכן הועמדה הארמייה בכוננות למבצע ארי הים, שלבסוף בוטל עקב כישלון הלופטוואפה בקרב על בריטניה.
היסטוריה > החזית המזרחית

במהלך מבצע ברברוסה פעלה הארמייה במסגרת קבוצת ארמיות מרכז, והשתתפה בקרב ביאליסטוק-מינסק, בקרב סמולנסק, ובקרב על מוסקבה. ב-16 בינואר 1942 פרש שטראוס מתפקידו בעקבות מחלה, וולטר מודל מונה למפקד הארמייה. מודל פיקד על הארמייה לסירוגין עד ה-4 בנובמבר 1943, ובכלל זה בקרב רז'ב השני ובקרב קורסק.
ב-4 בנובמבר 1943 מונה יוזף הרפה למפקד הארמייה, וב-20 במאי 1944 מונה הנס יורדן למפקד הארמייה. ב-22 ביוני פתחו הרוסים במתקפה מוחצת על כוחות קבוצת ארמיות מרכז הגרמנית, ועל הארמייה התשיעית בראשות יורדן הוטל להגן על אזור בוברויסק. הארמייה כמעט והושמדה בקרבות, ובשל כך הודח יורדן, וניקולאוס פון פורמן מונה למפקד הארמייה. באוגוסט הארמייה שתוגברה בכוחות מאיטליה הגנה בהצלחה על ורשה, וב-21 בספטמבר מונה שמילו פון ליטוויץ למפקד הארמייה.
ב-12 בינואר 1945 פתחו הרוסים במבצע ויסלה-אודר, וב-15 בינואר הצליחו הרוסים להבקיע את הקווים הגרמניים ולהתקדם במהירות ברחבי פולין. ב-20 בינואר מונה תאודור בוסה למפקד הארמייה, אולם לא הצליח לבלום את המתקפה הרוסית ונסוג. שני ניסיונות של בוסה להסיר את המצור מהעיר קיסטרין נכשלו, ובישיבה בפיהררבונקר ב-28 במרץ 1945 תקף היטלר את בוסה על כישלונותיו. הרמטכ"ל היינץ גודריאן גיבה את בוסה ואמר שאין להאשימו בכישלון ההתקפות בקיסטרין בגלל שהיה בנחיתות כוח אדם וארטילריה לעומת הרוסים. בסופה של אותה פגישה טעונה הדיח היטלר את גודריאן.
היסטוריה > הקרב על ברלין

הארמייה התשיעית נפרסה ברמת זלו, וכללה את קורפוס הפאנצר ה-56, הקורפוס ה-101, קורפוס הפאנצר אס אס ה-11, ובעתודה החזיקה את קורפוס אס אס הררי החמישי. ב-16 באפריל 1945 פתחו הרוסים במתקפה האחרונה במלחמה ותוך זמן קצר הגיעו לפאתי ברלין. מצפון לבוסה התקדם ז'וקוב ומדרומו קונייב. בוסה שלח בקשת נסיגה מחשש שיילכד בין שני הכוחות אך קבל סירוב.
כשהמצב החמיר והיטלר שקע בייאוש, הגה וילהלם קייטל רעיון שיכול לדעתו להציל את המצב. הוא ידע שהאמריקאים החליטו לעצור בנהר האלבה. לפי תוכניתו, גנרל ולטר ונק מפקד הארמייה ה-12 שהיה באזור האלבה ינוע מזרחה, ייפגש עם בוסה ושתי הארמיות ינועו צפונה לעבר ברלין ויכתרו את הרוסים ביחד עם הארמייה של גנרל פליקס שטיינר שינוע מצפון דרומה.
ב-23 באפריל 1945 הגיע קייטל למפקדתו של ונק ופקד עליו לתקוף לכיוון ברלין כדי להציל את הפיהרר. בוסה קיבל רשות לסגת כדי להתחבר עם ונק וביחד לנוע לכיוון ברלין. ונק ידע שאין לו סיכוי להגיע לברלין. הוא השאיר כוח קטן ליד האלבה, שלח כוח קטן לכיוון פוטסדם בעוד שעיקר הארמייה פנתה מזרחה להתחבר עם הארמייה התשיעית. בינתיים התעודד היטלר וחיכה שבוסה וונק יבואו להציל את ברלין. הודעות על כך שודרו ברדיו והופצו בברלין. משנודע להיטלר שונק, בוסה ושטיינר אינם מוכנים להציל אותו, החליט להתאבד.
בוסה התעלם מההוראות מברלין ונסוג מערבה בתוך יערות שפרוולד ואיתו כ-200,000 חיילים ואזרחים שברחו מהעיר פרנקפורט על האודר מהצבא האדום  המתקדם כשהוא מותקף מצפון ומדרום ואבדותיו כבדות. ב-28 באפריל 1945 הוא ביצע פריצה באזור הכפר האלבה, שם התחולל קרב גדול ובו נהרגו אלפי חיילים ואזרחים. לבסוף הצליח בוסה להתחבר עם ונק. מכל הכוח של בוסה הצליחו 25,000  חיילים וכמה אלפי אזרחים להימלט למערב, 30,000 נהרגו והשאר נפצעו או נשבו. בבית הקברות באלבה קבורים 10,000 גרמנים ועד היום מתגלים ביערות בסביבה שלדים נוספים.
מפקדים

יוהנס בלסקוביץ (15 במאי 1940 - 29 במאי 1940)
אדולף שטראוס (29 במאי 1940 - 15 בינואר 1942)
ולטר מודל (15 בינואר 1942 - 23 במאי 1942)
אלברכט שוברט (23 במאי 1942 - 10 ביוני 1942)
היינריך פון ויטינגהוף (10 ביוני 1942 - 1 בספטמבר 1942)
ולטר מודל (1 בספטמבר 1942 -19 במרץ 1943)
יוזף הרפה (19 במרץ 1943 - 30 במרץ 1943)
ולטר מודל (30 במרץ 1943 - 20 במאי 1943)
יוזף הרפה (20 במאי 1943 - 9 ביוני 1943)
ולטר מודל (9 ביוני 1943 - 4 בנובמבר 1943)
יוזף הרפה (4 בנובמבר 1943 - 1 במאי 1944)
הנס יורדן (20 במאי 1944 - 27 ביוני 1944)
ניקולאוס פון פורמן (27 ביוני 1944 - 21 בספטמבר 1944)
שמילו פון ליטוויץ (21 בספטמבר 1944 - 20 בינואר 1945)
תאודור בוסה (20 בינואר 1945 - 1 במאי 1945)
ראו גם

הארמייה התשיעית (האימפריה הגרמנית)
הערות שוליים

↑  הארמייה ספגה 80,000 הרוגים ו-65,000 שבויים
| גרמניה הנאצית ארמיות הוורמאכט  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-15 • הארמייה ה-16 • הארמייה ה-17 • הארמייה ה-18 • הארמייה ה-19 • הארמייה ה-20 • הארמייה ה-21 • הארמייה ה-24 • הארמייה ה-25 |  |
| ארמיות שריון | ארמיית הפאנצר הראשונה • ארמיית הפאנצר השנייה • ארמיית הפאנצר השלישית • ארמיית הפאנצר הרביעית • ארמיית הפאנצר החמישית • ארמיית הפאנצר השישית • ארמיית הפאנצר אס אס ה-11 • ארמיית הפאנצר אפריקה |  |
| ארמיות צנחנים | ארמיית הצנחנים הראשונה |  |
האלף השני

משמאל, עם כיוון השעון: בשנת 1492 מגיע הנווט האיטלקי כריסטופר קולומבוס לאמריקה; המהפכה האמריקנית; המהפכה הצרפתית; הטלת הפצצה האטומית על עיר הנמל נגסאקי במהלך מלחמת העולם השנייה; המצאת הנורה החשמלית; ב-1969 בפעם הראשונה בתולדות האנושות בני אדם מגיעים לירח במהלך משימת אפולו 11; במאה ה-20 המטוס הופך לאמצעי התחבורה הפופולרי ביותר לנסוע למרחקים גדולים; בתחילת המאה ה-19 נפוליאון בונפרטה משפיע על צרפת ואירופה עם התרחבות ומודרניזציה; אלכסנדר גרהם בל ממציא את הטלפון; בשנים 1348 עד 1350 מגפת המוות השחור הורגת בתוך שנתיים מעל ל-100 מיליון אנשים ברחבי העולם, ומעל למחצית מאוכלוסיית אירופה. (תמונת הרקע: קטע מתנ"ך גוטנברג, אשר בשנות ה-50 של המאה ה-15 היה לספר הראשון שהודפס בייצור המוני ואשר הוביל לראשיתה של מהפכת הדפוס, שאיפשרה הדפסה המונית של ספרים ומאמרים ותפוצתם הרחבה.)
| --- | --- |
 אלפים::  האלף הראשון • האלף השני • האלף השלישי
 מאות::  המאה ה-11 • המאה ה-12 • המאה ה-13 • המאה ה-14 • המאה ה-15 המאה ה-16 • המאה ה-17 • המאה ה-18 • המאה ה-19 • המאה ה-20
האלף השני (המילניום השני) היא התקופה שנמשכה בפרק הזמן שבין שנת 1001 לספירה עד שנת 2000 לספירה.
אוכלוסיית העולם גדלה באופן חסר תקדים במהלך האלף השני – מ-310 מיליון בשנת  1000 לספירה ל-6 מיליארד בשנת 2000 לספירה (כמעט פי 20). בעוד שחלפו קרוב ל-700 שנים עד שכמות האוכלוסייה הוכפלה מ-310 מיליון ל-600 מיליון, במהלך שלוש מאות השנים האחרונות של האלף השני, שיעור הריבוי הטבעי הגיע לשיא של 1.8% לשנה במחצית השנייה של המאה העשרים. הגלובליזציה וצמיחת האוכלוסין הניכרת השפיעו רבות על החברה והסביבה, ובמקרים רבים גרמו לשינוי האקלים, לזיהום, ולהכחדה של מיני חיות.
מאפיינים

על פי המקובל בהיסטוריוגרפיה המערבית, האלף השני מתחלק ל-2 חלקים כמעט שווים.
החלק הראשון מתאפיין בהמשך מסוים של סוף האלף הראשון – המשכם של ימי הביניים באירופה, המשך תור הזהב של האסלאם במזרח התיכון, באמריקה המשך שליטתן של התרבויות הפרה-קולומביאניות שמוקדן באזור פרו ומקסיקו, ובמזרח הרחוק התפשטותם של זרמים הינדואיסטים, והמשך הדומיננטיות של שושלות סין הקיסרית – שהופרעה בשלב מסוים באופן דרמטי על ידי עלייה של האימפריה המונגולית.
החלק השני של האלף השני נקרא בהיסטוריוגרפיה המערבית העת החדשה. בתקופה זו התרחשו שינויים מרחיקי לכת בכל תחומי החיים של בני האדם: דת, פוליטיקה, תעשייה, חברה, כלכלה, מסחר, תחבורה, תקשורת, מיכון, מדע, רפואה, טכנולוגיה ותרבות. תמורות אלה שינו את "העולם הישן" למה שמכונה "העולם המודרני" או "העולם החדש".
נהוג לסמן את המעבר בין התקופות סביב המאה ה-15, כאשר היסטוריונים שונים מצביעים על מאורעות שונים כמאורע המכונן שהתחיל את העת החדשה. חלק מהמאורעות הללו הם המצאת הדפוס בשנת 1456, גילוי אמריקה בשנת 1492, תחילת המהפכה הפרוטסטנטית בשנת 1517 ועוד. כך או אחרת, המחצית השנייה של האלף השני עבר העולם סדרה של מהפכות, שהתרחשו תחילה באירופה או בעולם המערבי, והתפשטו בהדרגה בכל העולם. חלק מהמפכות שהתרחשו בתקופה זו הן מהפכת הדפוס, המהפכה המדעית, ליברליזציה דרמטית של החברה ושל הכלכלה שהביאה בצידה גם דמוקרטיזציה ופמיניזם, את המהפכה התעשייתית, גלובליזציה ועוד.
המצאות ותגליות בולטות

| תקשורת וטכנולוגיה | מדע ומתמטיקה | ייצור | תחבורה וחקר החלל | לוֹחָמָה |
| --- | --- | --- | --- | --- |
|  פורסם לראשונה המתכון להכנת אבק שרפה – 1044  נעשה לראשונה שימוש במצפן לניווט בים – 1117  המשקפיים – 1280 לערך  מכונת הדפוס – 1450 לערך  המדחום – 1596  האסלה המודרנית – 1596  הטלסקופ המודרני – 1608 לערך  הסוללה החשמלית – 1800  הטלגרף – 1832  צילום – 1837  המקרר – 1856  הטלפון – 1860  הנורה החשמלית – 1879  הרדיו – 1893  הטלוויזיה – 1932  המחשב – 1939  הטרנזיסטור – 1947  לוויינים – 1957  האינטרנט – 1969 |  חשבונאות – 1494 לערך  הסתברות – 1549 לערך  חשבון אינפיניטסימלי – 1680 לערך  חשמל – 1752  חיסונים – 1796  התורה האטומית – 1808  הרדמה – 1842  הברירה הטבעית – 1858  גנטיקה – 1866  תורת היחסות הפרטית – 1905  פניצילין – 1920  DNA ‏– 1928  מכניקת הקוונטים – 1935 |  מזון משומר – 1809  שוקולד – 1847  פלסטיק – 1869  פס ייצור – 1913  לחם פרוס – 1928  מזון קפוא – 1924  כור גרעיני – 1942  מעבד מזון – 1971 |  ברומטר – 1643  מנוע קיטור – 1712  תעופה – 1783  קטר קיטור – 1804  אופניים – 1817  מנוע בעירה פנימית – 1833  המכונית – 1867  טורבינת קיטור – 1884  מטוס ממונע – 1903  נחיתה על הירח – 1969  מעבורות חלל – 1977  תחנות חלל – 1971  GPS‏ – 1983  גילוי כוכב לכת חוץ-שמשי ראשון – 1988 |  כלי ירייה – 1100 לערך  קשת ארוכה – 1386 לערך  רקטות  האקדח – המאה ה-16  צוללות – 1776  נושאות מטוסים – 1911  טנקים – 1916  נשק גרעיני – 1945 |
המשקפיים הומצאו במאה ה-13
מכונת הדפוס הומצאה בשנת 1450 לערך
האקדח הומצא במאה ה-16
הטלפון הומצא ב-1860
הנורה החשמלית הומצאה ב-1879
המצאת המכונית המודרנית בסוף המאה ה-19 תוביל למהפכה עצומה בעולם כאשר המכוניות הפכו נפוצים בתחילת המאה ה-20
המטוס הממונע הומצא ב-1903
אניאק, המחשב האלקטרוני הרב תכליתי הראשון
ב-1969 ארצות הברית מצליחה להנחית את האדם הראשון על הירח
האינטרנט, אשר נוצר ב-1969 כרשת להעברת מידע מדעי בין אוניברסיטאות, פרץ לתודעה הציבורית בשנות ה-90 של המאה ה-20, במידה רבה הודות להמצאת הדפדפן. תוך זמן קצר יצר מהפכה חברתית של ממש, בזכות השירותים הרבים שהוא מספק
סוכר מחזר

סוכר מחזר (באנגלית: Reducing sugar) הוא כל סוכר אשר בתמיסה בסיסית מתפקד כחומר מחזר. בתמיסה בסיסית (אלקאלית), סוכר מחזר יוצר אלדהיד חופשי או קטון. דבר זה מאפשר לו לתפקד כגורם מחזר, לדוגמה בתגובת מייאר ובבדיקות בנדיקט.
סוכרים מחזרים כוללים חד סוכרים כגון גלוקוז, פרוקטוז (יחזר רק אם פחמן מס' 1 ופחמן מס' 2 חופשיים) אראבינוז וגליצראלדהיד. בנוסף קיימים גם דו סוכרים ואוליגו סוכרים מחזרים כגון לקטוז ומלטוז.
כל החד-סוכריים המכילים קבוצות אלדהיד ידועים כאלדוזיים (אנ') (Aldoses). לעומתם, סוכרוז ידוע כסוכר "לא מחזר" מכיוון שהקשר הגליקוזידי מחבר את שתי הקבוצות המחזרות: האלדהיד בפחמן מס' 1 של הגלוקוז והקטון בפחמן מס' 2 של הפרוקטוז (הפחמנים האנומרים בצורה טבעתית ואינם חופשיים).
על מנת לקבוע הימצאות של סוכר מחזר משתמשים בריאגנט בנדיקט. אם אכן זהו סוכר מחזר, התמיסה תהפוך לירוקה, כתומה או אדומה. ניתן להשתמש גם בתמיסת פאלינג (אנ'), מפני ששתי התמיסות מכילות יוני נחושת (II), אשר מחוזרים למשקע אדום של תחמוצת הנחושת (I) בעת חימום התמיסה.
דרך נוספת לבדיקת הימצאות סוכרים מחזרים בתמיסה היא בשיטת Bernfeld. בשיטה זאת מוסיפים לתמיסה ריאגנט סמנר (אנ') (Sumner) שצבעו במצב הלא מחוזר צהוב; כאשר ישנם סוכרים מחזרים בתמיסה, ריאגנט הסמנר מחוזר וצבעו הופך לחום. את עוצמת הצבע ניתן לקרוא בספקטרופוטומטר באורך גל של 550 ננומטר ועל ידי כך לקבוע כמותית את נוכחות הסוכרים המחזרים בתמיסה.
סוכר מחזר מתקבל כאשר הפחמן האנומרי שלו חופשי. מפני שסוכרים נוצרים במבנה שרשרת וכן במבנה טבעת, ייתכן כי נוצר שיווי משקל כימי בין שני החומרים. כאשר קבוצות ההידרוקסיל של ההמי–אצטל או הקטאל חופשייה ע"ע אינה נעולה, אינה קשורה לקבוצת סוכר אחרת, צורת האלדהיד (או הקטון) פנויה לחיזור יוני הנחושת (II). כאשר הסוכר מחומצן, קבוצת הפחמן הקרבונילי (קבוצת אלדהיד או קטון) מומרת לקבוצת פחמן קרבוקסילי.
הערות שוליים

↑  J.B. Sumner, Dinitrosalicylic acid: a reagent for the estimation of sugar in normal and diabetic urine., Journal of Biological Chemistry 47, 1921, עמ' 5
ערך זה הוא קצרמרבנושא כימיה. אתם מוזמנים לתרום לוויקיפדיה ו.
טימותי טילמן

טימותי ג'סטין טילמן (בגרמנית: Timothy Justin Tillman; נולד ב-4 בינואר 1999) הוא כדורגלן גרמני המשחק בעמדת הקשר ההתקפי והקיצוני בלוס אנג'לס.
קריירה

טילמן נולד בנירנברג לאב אפרו-אמריקאי שהוצב שם במהלך שירותו בצבא ארצות הברית, ולאם גרמנייה.
לאחר שעבר במחלקות נוער במועדונים מקומיים, ב-2009 הצטרף למחלקת הנוער של גרויטר פירט. בשנת 2015 נרכש תמורת חצי מיליון אירו על ידי באיירן מינכן, ושולב במחלקות הנוער השונות שלה, בהן הצטיין.
את עונת 2017/2018 בילה במדי באיירן מינכן ב', וסיים את העונה עם שישה שערים ב-31 הופעות.
ביולי 2018 הושאל לנירנברג, החל את העונה בקבוצת המילואים של המועדון ומדי פעם שולב בסגל הקבוצה הבוגרת. ב-10 במרץ 2019 ערך את הופעת הבכורה שלו בבונדסליגה, כשעלה כמחליף בדקה ה-52 בהפסד החוץ 1–2 להופנהיים.
בתום העונה הוא שב לקבוצת המילואים של באיירן מינכן, ולקראת חלון ההעברות בחודש ינואר ביקש מהמועדון שישחרר אותו על מנת שיוכל להצטרף למועדון נעוריו, גרויטר פירט, וב-3 בינואר 2020 העסקה נחתמה וטילמן שב לגרויטר פירט, ששיחקה בבונדסליגה השנייה.
הוא ערך את הופעת הבכורה בקבוצה ב-15 בפברואר 2020, בהפסד קבוצתו 2–4 לארמיניה בילפלד, ובישל את שני שערי הזכות של קבוצתו. בתום עונת 2020/2021 העפיל עם הקבוצה לבונדסליגה.
ב-10 בפברואר 2023 חתם טילמן בלוס אנג’לס לשנתיים.